**PROTOKOL ZA NASTAVU I BORAVAK U ŠKOLI U VRIJEME KORONE**

**PLAN  RADA OŠ K.Š. GJALSKOG, ZABOK**

**U UVJETIMA ZAŠTITE OD ZARAZE KORONAVIRUSOM**

Provedbeni plan OŠ K.Š. Gjalskog, Zabok (u daljnjem tekstu: Škola) donosi se temeljem Uputa HZJZ i Preporuke MZO (dostupne na stranici škole).

Odnosi se na razdoblje koje počinje 7. rujna 2020. i bit će na snazi do novih uputa HZJZ-a i MZO-a.

U školskoj godini 2020./2021. škola će raditi u dvije smjene za učenike od 1.-4.razreda, jednoj smjeni za učenike od 5-8. razreda, te u popodnevnoj smjeni učenici glazbene škole.

Škola će započeti rad po modelu A ( niži razredi), te po modelu B (viši razredi)

1. **OPĆE UPUTE**

* Protokolarnih uputa i preporuka dužni su se pridržavati svi zaposlenici Škole prema područjima svog djelovanja.
* U ustanovi nije dozvoljen boravak djelatnika koji nisu raspoređeni na posao.
* Svi djelatnici u svakom trenutku moraju držati preporučenu socijalnu distancu (međusobni razmak od 1.5 m do 2 m).
* Dogovori djelatnika, kada je to moguće, odvijaju se elektroničkom komunikacijom ili mobitelom/telefonom.
* U prostoru učionice tijekom boravka djece u njoj može biti predmetni  učitelj/učitelji, članovi stručne službe škole te pomoćnici u nastavi. Svima ostalima, boravak je zabranjen.
* Izbjegavaju se kontakti djece između skupina.
* Izvan ustanove djelatnici, učenici i roditelji pridržavaju se, što je moguće više, pravila zaštite od zaraze koronavirusom (izbjegavanje trgovina, okupljanje, provođenje mjera socijalne distance i higijene).
* U školi treba izbjegavati koristiti klimatizacijske uređaje i ventilatore.
* Ulazak u školu moguć je samo uz prethodnu najavu i odobrenje ravnatelja.
* Svaka osoba koja ulazi u školu mora dezinficirati ruke i imati masku.
* U slučaju da neko od zaposlenika ili učenika za vrijeme boravka u školi pokaže simptome koji upućuju na zarazu koronavirusom, škola obavještava nadležnog epidemiologa i postupa prema njegovim uputama.

1. **PRIPREMA PROSTORA ŠKOLE PRIJE ULASKA UČENIKA**

Važno je  održavanje socijalne distance prilikom ulaska u školu i nošenje maske.

* Priprema  dezinfekcijskih sredstava za ruke, postavljena su dezinfekcijska sredstva na svim ulazima u školu.

1. **OBVEZE KOJE SE ODNOSE NA SVE ZAPOSLENIKE**

* Svi zaposlenici prije dolaska na posao imaju obvezu izmjeriti tjelesnu temperaturu (evidencijske liste).
* Zaposlenicima s povišenom temperaturom nije dozvoljeno raditi niti dolaziti u prostor Škole.
* Zaposlenici ulaze u školu jedan po jedan i ne zadržavaju se prilikom dolaska.
* Po ulasku u školsku zgradu sve osobe moraju dezinficirati svoje mobilne telefone.
* Preporuča se nošenje MASKE  svim zaposlenicima.
* Maske su OBAVEZNE u sljedećim situacijama:

1. potrebni su u slučaju da zaposlenik nadzire učenika koji je razvio znakove bolesti tijekom boravka u školi, a do dolaska roditelja (u tom slučaju taj učenik se izolira u zasebnoj prostoriji do dolaska roditelja)
2. u svim situacijama neposredne komunikacije u kojima nije moguće osigurati fizički razmak od 1,5 metar
3. za sve osobe kojima je liječnik primarne zdravstvene zaštite med.masku odredio kao posebnu mjeru zaštite zbog njihovog zdravstvenog stanja
4. prilikom izvođenja nastave u kući
5. za pomoćnike u nastavi u svim situacijama
6. učiteljima ostalih predmeta u razrednoj nastavi
7. svim djelatnicima u vrijeme kontakta s odraslim osobama
8. svim djelatnicima prilikom prolaska hodnikom i sl.

1. **PROSTOR ZA IZOLACIJU**

Učenik se izolira u zasebnoj prostoriji u slučaju da razvije znakove bolesti tijekom boravka u školi.

Koraci:

1. Učitelj/stručni suradnik  telefonskim putem kontaktira roditelja učenika o potrebi dolaska po učenika. U slučaju da se roditelj ne javlja na telefon/mobitel šalje mu se sms poruka o potrebi žurnog dolaska u školu.
2. Učitelj/ stručni suradnik  mora imati masku i biti udaljen od učenika 2 m
3. Učitelj/ stručni suradnik  s učenikom koji je razvio simptome odlazi u prostor za izolaciju
4. Učenik/ stručni suradnik  stavlja zaštitnu masku ukoliko mu to zdravstveno stanje omogućava
5. Po odlasku učenika prostor za izolaciju se dezinficira, a ruke se operu vodom i sapunom te dezinficiraju

**Učenik koji je razvio simptome bolesti, a zbog čega je boravio u prostoru za izolaciju, vraća se u školu uz  ispričnicu/ potvrdu liječnika primarne/školske zdravstvene zaštite /pedijatra**

1. **ORGANIZACIJA ULASKA U ŠKOLU**

* Ukoliko učenik dolazi u pratnji roditelja/pratitelja, vodeći računa o rasporedu i mjestu ulaska u školu, pratitelji dovode djecu ( moraju svi imati maske ), a od njih ih  preuzima učitelj na ulazu u školu.
* Prije dolaska u školu roditelji moraju djetetu izmjeriti temperaturu i zapisati u informativku koju dijete svako jutro pokazuje učitelju
* Prilikom ulaska u školu, učenici obvezno dezinficiraju ruke.
* Ulazak svih učenika je s maskama, preobuvaju se u označenom prostoru ispred njihovih garderobnih ormarića  i nose stvari u ormarić unutar tog prostora.
* Svaki učenik u učionici ima određeno mjesto sjedenja na kojemu sjedi i ne smije ga samovoljno mijenjati
* Za vrijeme trajanja nastave učenici su u svojim matičnim učionicama osim  za vrijeme nastave Tjelesne i zdravstvene kulture, Informatike, Tehničke kulture, nastave Kemije, Glazbene kulture kada odlaze u dvoranu/igralište   ili kabinet navedenih učionica.
* Izborna nastava Informatike za učenike 1. – 4. razreda organizirati će se u njihovim matičnim učionicama, a poslijepodne u Informatičkoj učionici.

RASPORED ULASKA I IZLASKA UČENIKA OD 5. – 8. RAZREDA U ŠKOLU

• SJEVERNI ULAZ ( OD POŠTE ) – 5B, 7D, 8A, 8C, 8D

• JUŽNI ULAZ 1 ( OD PARKIRALIŠTA ) – 5A, 5C, 5D, 6B, 7A, 7B, 7C

• JUŽNI ULAZ 2 ( PO STEPENICAMA ) – 6A, 6C, 6D, 8B

RASPORED ULASKA I IZLASKA UČENIKA OD 1. – 4. RAZREDA U ŠKOLU

• GLAVNI ULAZ: 2.a,2.c/ 4.b,4.c, 4.d

• GLAVNI ULAZ 2 (DRVENA VRATA): 1.a,1.b,1.c,2.b/4.a,3.c,3.a i 3.b

**6. EDUKACIJA UČENIKA**

* Djecu svaki dan podsjetiti o načinu dolaska u školu (mjesto na kojem ulaze u školu i vrijeme).
* Objasniti im važnost skidanja cipela i obuvanja papuča na točno određenom mjestu.
* Objasniti potrebu hodanja desnom stranom hodnika uz rub bez dodirivanja prozora i zidova pazeći na moguće otvaranje vrata učionice.
* Ponavljati načine na koje brinemo o zdravlju i vježbati zadržavanje socijalne distance.
* Naglašavati važnost pranja ruku: obavezno ih prati po dolasku u školu, prije ulaska u skupinu, a onda što češće, prema uputi učitelja.
* Poticati učenike da ne dodiruju usta, nos, oči i lice.
* Ponavljati zaštitni postupak kod kihanja i kašljanja.
* Naglašavati im mjere zaštite prilikom korištenja WC-a i umivaonika.
* Objasniti im zašto im je dodijeljeno trajno mjesto u razredu i zašto ga ne mogu mijenjati.
* Naglašavati važnost korištenje vlastitih boca za vodu (boce moraju biti označene, tj. na djetetovoj boci OBAVEZNO treba pisati ime, prezime i razred).

**7. ODMORI UČENIKA**

* Učenici su tijekom odmora u učionici, izlaze u vanjske prostore škole po uputi učitelja, te moraju biti u označenom prostoru ispred svoje učionice
* Tijekom odmora učenici i učitelji nose maske.

**8. ORGANIZACIJA NASTAVNOG DANA**

* Izborna Informatika, Vjeronauk i Njemački jezik se održavaju u školi.
* Dopunska i dodatna jedan tjedan svako razredno odjeljenje ili online, prema dogovoru učitelja sa učenicima u PN, a u RN u školi..
* Izvannastavne aktivnosti provode se na daljinu ili sa učenicima jednog odjela u Školi.
* Čisćenje dvorane za TZKi odvija se nakon svakog održanog sata.
* Kad god je to moguće, nastava Tjelesne i zdravstvene kulture održavat će se vani.
* Veliki odmor će se odrediti za svaki razred u vrijeme kada će za taj razred biti organiziran doručak/užina.
* Tijekom boravka učenika izvan učionice i u učionici, prostor učionice se prozračuje.
* Prilikom izlaska iz škole učenici obuvaju obuću za van, a prilikom ponovnog ulaska u školu, ponovno obuvaju papuče. Prilikom ulaska s dvorišta u školu, ponovno se dezinficiraju ruke.

**9. PREHRANA UČENIKA**

* Školska kuhinja organizira se za sve učenike koji se žele hraniti u školskoj kuhinji, a djeca odlaze u školsku blagovaonu po donjem rasporedu u pratnji učitelja:

Predmetna nastava

3. 9,40 do 10,20 Kuhinja 5. i 6.r.

4. 10,30 do 11,10 Kuhinja 7. i 8.r.

Razredna nastava jutarnja smjena

1. 8,00 do 8,40 Kuhinja RN 1./3.r

2. 8,50 do 9,30 Kuhinja RN 2./4.r.

Razredna nastava poslijepodnevna smjena

1. 13,35 do 14,15 Kuhinja 3.r./1.r.

2. 14,25 do 15,05 Kuhinja 4.r./2.r.

**10. KNJIŽNICA**

* Knjižnica je otvorena uz pridržavanje svojih posebnih epidemioloških mjera.
* U iznimnim situacijama u knjižnici može boraviti do 7 učenika ili veći broj učenika istog odjela.

**11. POSTUPAK PRI ODLASKU IZ ŠKOLE NAKON ZAVRŠETKA NASTAVE**

* Učenici nakon završetka nastave se preobuvaju i samostalno u što kraćem vremenu izlaze iz škole s maskama. Važno je da održavaju fizičku distancu .
* Roditelji ne ulaze u školsku zgradu i ako čekaju dijete ispred škole moraju održavati razmak od ostalih roditelja.
* Nakon odlaska učenika iz škole, u učionice ulaze spremačice. Uz uobičajeno čišćenje učionice, provode i  dezinfekciju klupa, podova, strujnih prekidača,rukohvata, kvaka i vrata te ostalih predmeta koje su učenici dodirivali, a na što im ukazuju učitelji.
* Učionice se prozračuju u vremenu od najmanje 15 minuta
* Nakon provedenog čišćenja, prozračivanja i dezinfekcije svih učionica i WC-a spremačice čiste i dezinficiraju hodnike, hol, te sve prostorije škole u kojima se boravilo i radilo te posljednje napuštaju školu
* Kuharice čiste i dezinficiraju prostor kuhinje i posuđa koje je korišteno.

**12.  UPUTE ZA RODITELJE**

Molimo roditelje da redovito prate zdravstveno stanje svoga djeteta te da o svakoj promjeni  obavijeste razrednika. Iznimno je važno da razrednik prvi sazna za sve eventualne probleme kako bi škola pravovremeno i valjano reagirala.

* Roditelji prilikom ulaska i boravka u školi (samo uz najavu i odobrenje) obvezno nose masku, obavezno dezinficiraju ruke.
* Ukoliko dijete u školu dolazi u pratnji, u školu, odnosno do škole dijete dovodi i odvodi roditelj ili druga osoba koja s djetetom živi u istom kućanstvu i koja ne pripada rizičnoj skupini ( starija od 65 godina, kronični bolesnik...)
* Svako jutro prije dolaska u školu roditelj mjeri djetetovu i svoju temperaturu i ukoliko je temperatura povišena (iznad 37.2) ne dovodi dijete u školu nego obavještava učitelja i kontaktira liječnika.
* Roditelji prilikom dolaska i odlaska zadržavaju definirani razmak (2 m)  i ne zadržavaju se u dvorištu škole, niti ispred nje
* Roditelji s povišenom temperaturom ili s respiratornim smetnjama, kao i oni koji su bili u mogućem riziku od zaraze ili su u izolaciji ne dovode djecu u školu.
* Roditeljima nije dozvoljen ulazak u školu.
* Roditeljski sastanci/sastanci Vijeća roditelja organiziraju se online ili na prostoru školskog dvorišta.
* Za izvođenje nastave u školi učitelj će definirati potreban pribor.